Mineja lago Mályi

La mineja lago Mályi [mAji] () estas artefarita lago en Hungario apud vilaĝo Mályi.

 Historio 
En tiu loko oni minadis rulŝtonojn por konstruadoj en Miskolc en la 1960-aj jaroj. Pli poste restis granda kavo, kiu pleniĝis per grunda akvo. La naturo reakiris la areon, kanoj kaj similaj akvokreskaĵoj kreskis, alvenis precipe akvobirdoj. Tamen ankaŭ la homo malkovris la minejan lagon, oni establis feriejan kolonion, nun 80 procentoj de la bordo estas feriejoj kun restoracioj, tranoktejoj. Menciindas, ke la distanco al Miskolc estas nur 10 km, tial la lago iĝis Balatono de Miskolc.

 Akvo 
La lago havas nek enfluejon, nek elfluejon. La profundo estas tre varia, ofte nur 1,5 m, sed oni mezuris 15 m. Dum la somera sezono ĝi estas banlago, sed ankaŭ la fiŝkaptistoj kaj velistoj, kajakistoj uzas la lagon, eĉ estas videblaj ankaŭ aparatplonĝistoj. La plej oftaj fiŝoj estas karpoj, perkoj, ezokoj kaj bramoj. 

 Fontoj 
 hungare kun fotoj
 hungare kun foto

 Vidu, aŭdu ankaŭ 
 video

Malyi